D. 22. december kørte jeg til Bilka for at købe julegaven til hustruen og jeg. Her fik jeg lavet en kontrakt på at vores telefonnumre ville blive overført så snart vores tidligere udbyder opsagde vores abonnement. 
Samme aften fik vi begge bekræftet at vores numre ville blive overflyttet til Telenor d. 29. december 2014.

Nu er det så d. 29. december. Vores abonnement hos tidligere udbyder ophørte og vores telefoner gik i sort. Vi slukkede og tændte begge telefoner, hvorefter det kun var hustruens tlf., der kom op at køre.
Jeg ringede til kundeservice, hvor de forklarede at jeg var nødt til at sætte telefonen til iTunes for at få den verificeret. Det virkede så ikke. Herefter ringede jeg til kundeservice igen, som sagde at Telenor havde lavet en fejl så nummeret skulle geninstalleres og jeg skulle vente 3 timer før min tlf. ville virke.

Efter 3 timer virkede min tlf. stadig ikke. Jeg ringede til kundersevice igen. Han siger at mit simkort nummer ikke er det korrekte, så han vil åbne for det rigtige simkortnummer, så min tlf. vil virke. 
Efter en halv time begynder min tlf. at virke og alt er fryd og gammen. Lige indtil min kone opdager at hendes tlf. skriver "ingen tjeneste". 

Jeg ringer til kundeservice igen. Han oplyser mig om at det er min kones tlf. nummer jeg ringer fra - men fra min tlf. Og så er forvirring stor - for hvor er MIT telefonnummer blevet af??
Han kan ikke fortælle mig hvor nummeret er henne længere og det fremgår ikke af databasen af jeg sjal have det nummer tilknyttet mig.
Eftersom jeg har købt vores nye telefoner i Bilka Odense kan han ikke hjælpe mig længere og han beder mig kontakte Bilka Telenor i Odense.

Det accepterer jeg og vil så køre ind d. 30. december. Men nu kommer jeg til at tænke på at mit nummer kan risikere at blive taget af andre. Mit telefonnummer har fulgt mig de sidste 8 år og jeg bliver nervøs. Desuden er jeg jo nødt til at kontakte alle, der har mit forsvundne nummer - det er ikke bare sådan lige og skifte nummer.

Jeg kontakter derfor Telenor butikken i Bilka Odense for at høre om de kan gøre noget. Det kan de ikke. Jeg er nødt til at komme ind i butikken. Hun siger dog at jeg måske kan få mit forsvundne nummer reserveret ved at ringe til kundeservice. 
Jeg ringer derfor til kundeservice - igen - og får fat i en venlig pige, som fortæller mig at hun ikke kan reservere mit forsvundne nummer, men at hun vil forsøge at lave en nyoprettelse til mig. Det lykkes, men ikke med det forsvundne nummer. Det kan hun ikke få lov til at få frigivet til mig.
Jeg har derfor - mod min vilje - fået et nyt nummer, men da jeg er desperat er jeg nødt til at gøre noget for at få telefonen til at virke. Hun fortæller mig at der vil blive tilsendt et nyt simkort og jeg står uforstående tilbage: 

Hvorfor kan jeg ikke ikke bare få flyttet nummeret over på det simkort, jeg allerede har. Nu op til nytår med helligdage osv risikerer jeg at stå uden tlf i en uge. Det synes jeg er uacceptabelt eftersom jeg nu ikke vil have telefonforbindelse i op til en uge. Faktisk synes jeg hele forløbet er uacceptabelt. 

Det virker som om hele situationen er misforstået. Der har været meget rod i at 2 numre skal flyttes. Vi får hver en sms om at alt er ok og dagen efter er mit nummer væk. 
Der er gået noget tabt og det virker som om en umiddelbar nem opgave bliver umuliggjort.

Jeg vil gerne give kundeservice 4 stjerner for deres venlighed, men situationen her giver kun 2 stjerner. Alle har gjort hvad de kunne, men ingen har desværre kunnet nok til at hjælpe mig helt i mål med at flytte to telefonnumre fra andre udbydere til abonnementer hos jer. Det er ærgerligt.